Simon Ehammer

Simon Ehammer (sündinud 7. veebruaril 2000 Steinis) on Šveitsi kümnevõistleja.  

Ta võitis 2018. aasta juunioride maailmameistrivõistlustel Tamperes austraallaste Ashley Moloney ja Gary Haasbroeki järel kümnevõistluse pronksmedali isikliku rekordiga 7642 punkti. 2019. aasta Euroopa juunioride meistrivõistlustel Boråsis võitis ta Šveitsi juunioride rekordi 7851 punktiga kuldmedali.

2021. aasta Euroopa sisemeistrivõistlustel oli ta viie ala järel medalikonkurentsis, kuid ei suutnud teivashüppes ületada algkõrgust. Euroopa U23 meistrivõistlustel Tallinnas võitis ta kuldmedali kaugushüppes, hüpates finaalis 8.10.

2022. aasta sisemaailmameistrivõistlustel Belgradis võitis Ehammer seitsmevõistluses Šveitsi rekordiga 6363 punkti Damian Warneri järel hõbemedali. Maailmameistrivõistlustel Eugene'is osales ta kaugushüppes ja sai tulemusega 8.16 Wang Jianani ja Miltiádis Tentóglou järel pronksmedali. Euroopa meistrivõistlustel Münchenis püstitas ta isiklikud rekordid kõrgushüppes ja teivashüppes ning võitis kümnevõistluses Šveitsi rekordiga 8468 punkti Niklas Kauli järel hõbemedali.

2023. aasta Euroopa sisemeistrivõistlustel katkestas ta seitsmevõistluse pärast kaugushüppes tulemuseta jäämist. Maailmameistrivõistlustel Budapestis osales ta taas kaugushüppes, kus pääses finaali ja sai tulemusega 7.87 9. koha.

2024. aasta sisemaailmameistrivõistlustel Glasgow's viis Ehammer seitsmevõistluses Šveitsi rekordi 6418 punktini ja tuli Sander Skotheimi ja Johannes Ermi ees maailmameistriks. Juunis toimunud Euroopa meistrivõistlustel Roomas osales ta kaugushüppes ja võitis Miltiádis Tentóglou ja Mattia Furlani järel pronksmedali tulemusega 8.31. 2024. aasta suveolümpiamängudel Pariisis sai ta kaugushüppes 8.20-ga neljanda koha.

2025. aasta Euroopa sisemeistrivõistlustel Apeldoornis võitis ta seitsmevõistluses Šveitsi rekordiga 6506 punkti Sander Skotheimi järel hõbemedali. Selle tulemusega tõusis ta kõigi aegade edetabelis viiendale kohale. Sama aasta sisemaailmameistrivõistlustel Nanjingis osales ta kaugushüppes ja sai 7.99-ga 9. koha.

Ehammerile kuulub kümnevõistlejate maailmarekord kaugushüppes 8.45.

Isiklikud rekordid

 Mitmevõistlus 
Kümnevõistlus – 8468 punkti NR, 16. august 2022, München
Seitsmevõistlus – 6506 punkti NR, 8. märts 2025, Apeldoorn

 Üksikalad 

Väljas
 Ala  Tulemus  Aeg  Koht 100 m jooks  10,34  18. mai 2024   Götzis Kaugushüpe  8.45 NR  28. mai 2022   Götzis Kuulitõuge  14.68  7. mai 2022   Ratingen Kõrgushüpe  2.08  15. august 2022   München 400 m jooks  47,27  8. august 2020   Langenthal 110 m tõkkejooks  13,38  29. juuni 2024   Winterthur Kettaheide  40.81  25. mai 2024   Sankt Gallen Teivashüpe  5.20  16. august 2022   München Odavise  55.98  29. mai 2022   Götzis 1500 m jooks  4.42,54  9. august 2020   Langenthal
Sees
 Ala  Tulemus  Aeg  Koht 60 m jooks  6,72  18. märts 2022   Belgrad Kaugushüpe  8.26 NR  29. jaanuar 2023   Aubiére Kuulitõuge  15.31  6. veebruar 2021   Magglingen Kõrgushüpe  2.05  18. märts 2022   Belgrad 60 meetri tõkkejooks  7,55  18. veebruar 2024   St. Gallen Teivashüpe  5.21  28. jaanuar 2024   Aubiére 1000 meetri jooks  2.41,76  8. märts 2025   Apeldoorn

Allikas: Rahvusvaheline Kergejõustikuliit

 Viited 

Välislingid


Kategooria:Šveitsi kergejõustiklased
Kategooria:Kümnevõistlejad
Kategooria:Kaugushüppajad
Kategooria:Sündinud 2000